**Program vzdelávania**

**Rozvíjanie digitálnych kompetencií pedagogických zamestnancov regionálneho školstva v oblasti tvorby interaktívnych foriem učebného materiálu**

**(Prezi Present, Prezi Video, Microsoft Sway)**

**Aktualizačné vzdelávanie vytvorené v súlade s § 90d ods. 12 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, obsahové zameranie:** *digitálne zručnosti*

Ing. Imrich Juhás

**štatutárny zástupca poskytovateľa**

|  |  |  |  |
| --- | --- | --- | --- |
| **Názov a sídlo poskytovateľa** | Základná škola S VJM – Alapiskola Žihárec 2, 925 83 Žihárec č. 2 | | |
| **Identifikačné číslo poskytovateľa** | 37863720 | | |
| **Názov programu vzdelávania** | Rozvíjanie digitálnych kompetencií pedagogických zamestnancov regionálneho školstva v oblasti tvorby interaktívnych foriem učebného materiálu (Prezi Present, Prezi Video, Microsoft Sway)  Aktualizačné vzdelávanie v oblasti digitálnych zručností. | | |
| **Anotácia programu vzdelávania** | Obsah aktualizačného vzdelávania je rozdelený do troch tematických okruhov a príslušných partikulárnych tém tak, aby bolo zabezpečené dosiahnutie stanovených parciálnych vzdelávacích cieľov. Obsahová štruktúra aktualizačného vzdelávania je koncipovaná tak, aby si účastník kontinuálne rozvíjal svoje profesijné zručnosti v oblasti digitálnej gramotnosti, t. j. svoje didakticko-technologické kompetencie v intenciách vybraných digitálnych didaktických prostriedkov absolvovaním vzdelávacích tém organizovaných prezenčnou formou a súčasne posilňoval svoju odborný rozvoj v predmetnej oblasti.   * Rozvíjame digitálne zručnosti v tvorbe pôsobivých (video)prezentácií prostredníctvom prezentačnej platformy Prezi (Prezi Present a Prezi Video) cestou vyjadrovania vlastných vizuálnych predstáv uplatniteľných v intenciách výchovno-vzdelávacej činnosti realizovanej v školách alebo školských zariadeniach (ŠKD) * Rozširujeme profesijné digitálne kompetencie o spôsobilosť vytvárať responzívne online prezentácie vzdelávacieho obsahu prostredníctvom aplikácie Microsoft Sway cestou vyjadrovania vlastných vizuálnych predstáv uplatniteľných v intenciách výchovno-vzdelávacej činnosti realizovanej v školách alebo školských zariadeniach (ŠKD) | | |
| **Odborný garant programu vzdelávania** | ***Odborný garant programu vzdelávania:***  doc. PaedDr. Ján Záhorec, PhD.  ***Názov poskytovateľa inovačného vzdelávania:***  SOFTIMEX Academy, s.r.o.  049 18 Lubeník 159  [www.softimex.sk](http://www.softimex.sk/)*.* | | |
| Podpis: | | |
| **Druh vzdelávania v profesijnom rozvoji** | Aktualizačné vzdelávanie podľa § 90d ods. 12 zákona č. 138/2019 Z. z. o pedagogických zamestnancoch a odborných zamestnancov a o zmene a doplnení niektorých zákonov, realizované v rámci individuálneho profesijného rozvoja pedagogických zamestnancov a odborných zamestnancov podporeného z Plánu obnovy a odolnosti Slovenskej republiky (K7, R2) | | |
| **Rozsah vzdelávania v hodinách** | 20 hodín | | |
| **Forma vzdelávania** | Prezenčná | | |
| **Ciele a obsah vzdelávania** | **Hlavný cieľ** | Hlavným cieľom aktualizačného vzdelávacieho programu je rozvíjať profesijné digitálne kompetencie pedagogických zamestnancov regionálneho školstva cestou vytvárania pôsobivých (video) prezentácií vzdelávacieho obsahu prostredníctvom softvérových aplikácií Prezi Present a Prezi Video ako súčasť cloudovej platformy Prezi a webovej aplikácie Microsoft Sway podporujúcej tvorbu responzívnych online prezentácií a vedieť ich efektívne uplatňovať v intenciách svojej pedagogickej činnosti. | |
| **Čiastkové ciele** | Rozvíjať profesijné digitálne kompetencie v oblasti koncepcie návrhu a tvorby pôsobivých online prezentácií vzdelávacieho obsahu realizovaných prostredníctvom softvérovej aplikácie Prezi Present ako súčasť cloudovej platformy Prezi, uplatniteľných pri vlastnej pedagogickej činnosti na MŠ/ZŠ/SŠ.  Rozvíjať profesijné digitálne kompetencie v oblasti návrhu a tvorby pôsobivých online videoprezentácií vzdelávacieho obsahu realizovaných prostredníctvom softvérovej aplikácie Prezi Video ako súčasť cloudovej platformy Prezi cestou vyjadrovania vizuálnych predstáv uplatniteľných pri vlastnej pedagogickej činnosti na MŠ/ZŠ/SŠ.  Rozvíjať profesijné digitálne kompetencie o spôsobilosť vytvárať a do pedagogickej činnosti na MŠ/ZŠ/SŠ aplikovať responzívne online prezentácie prostredníctvom softvérovej aplikácie Microsoft Sway. | |
| **Špecifické ciele** |  | |
| **Tematické celky obsahu vzdelávania (ciele, obsah)** | **Tematický celok č. 1** | | **Rozsah (10 h.)** |
| Hlavným cieľom tematického celku je rozvíjať profesijné digitálne kompetencie v oblasti koncepcie návrhu a tvorby pôsobivých online prezentácií vzdelávacieho obsahu realizovaných prostredníctvom softvérovej aplikácie Prezi Present ako súčasť cloudovej platformy Prezi, uplatniteľných pri vlastnej pedagogickej činnosti na MŠ/ZŠ/SŠ.  Tematický celok pozostáva z nasledujúcich častí:  1. Nelineárne prezentácie – netradičný spôsob prezentácie vzdelávacieho obsahu  2. Vytvárame prezentáciu v prostredí Prezi Present  3. Pridávame do prezentácie objekty s multimediálnym obsahom  4. Animácie tém, podtém a objektov prezentácie  5. Upravujeme výsledný vzhľad prezentácie v Prezi Present  6. Osvojujeme si metodiku aplikovania prezentácie vzdelávacieho obsahu vytvorenej v prostredí Prezi Present do výchovno-vzdelávacej činnosti realizovanej v škole alebo školskom zariadení (ŠKD) | | 1 hod.  2 hod.  2 hod.  2 hod.  2 hod.  1 hod. |
| **Tematický celok č. 2** | | **Rozsah (4 h.)** |
| Hlavným cieľom tematického celku je rozvíjať profesijné digitálne kompetencie v oblasti návrhu a tvorby pôsobivých videoprezentácií vzdelávacieho obsahu realizovaných prostredníctvom softvérovej aplikácie Prezi Video ako súčasť cloudovej platformy Prezi cestou vyjadrovania vizuálnych predstáv uplatniteľných pri vlastnej pedagogickej činnosti na MŠ/ZŠ/SŠ.  Tematický celok pozostáva z nasledujúcich častí:  1. Vytvárame videoprezentáciu v Prezi Video založenú na prezentácii koncipovanej v Prezi Present  2. Do videoprezentácie Prezi Video pridávame k spracovanému obsahu sprievodný komentár  3. Upravujeme výsledný vzhľad videoprezentácie v Prezi Video  4. Osvojujeme si metodiku aplikovania videoprezentácie vzdelávacieho obsahu vytvorenej v prostredí Prezi Video do výchovno-vzdelávacej činnosti realizovanej v škole alebo školskom zariadení (ŠKD) | | 1 hod.  1 hod.  1 hod.  1 hod. |
| **Tematický celok č. 3** | | **Rozsah (6 h.)** |
| Hlavným cieľom tematického celku je rozvíjať profesijné digitálne kompetencie o spôsobilosť vytvárať a do pedagogickej činnosti na MŠ/ZŠ/SŠ aplikovať responzívne online prezentácie vzdelávacieho obsahu prostredníctvom softvérovej aplikácie Microsoft Sway  Tematický celok pozostáva z nasledujúcich častí:  1. Oboznamujeme sa s koncepciou tvorby multimediálnych responzívnych prezentácií v prostredí Microsoft Sway  2. Prezentačná platforma Microsoft Sway – vytvárame interaktívne školské materiály, pôsobivé didaktické/záujmové prezentácie; Oboznamujeme sa s možnosťami praktického využitia aplikácie Microsoft Sway vo výchovno-vzdelávacích aktivitách  3. Vytvárame prezentáciu v prostredí Microsoft Sway – možnosti vkladania a formátovania relevantného obsahu prostredníctvom Kariet; Zoskupujeme multimediálny obsah  4. Zdieľame prezentáciu vytvorenú v Microsoft Sway s ďalšími osobami | | 1 hod.  2 hod.  2 hod.  1 hod. |
| **Získané profesijné kompetencie absolventa programu vzdelávania** | Konkrétne profesijné kompetencie na výkon pracovnej činnosti, ktoré si účastník (učiteľ v uvedených podkategóriách PZ; vychovávateľ, pedagogický asistent, školský špeciálny pedagóg a majster odbornej výchovy) po absolvovaní aktualizačného vzdelávania v 1. až 3. tematickej oblasti rozvíja:   * plánovať a organizovať efektívne využitie materiálneho, technického a technologického zázemia výchovno-vzdelávacej činnosti; * aplikovať a využívať rozmanité stratégie pri plánovaní digitálnych vzdelávacích aktivít; * uplatňovať metódy a formy podporujúce aktívne učenie sa žiakov, vrátane žiakov so špeciálnymi výchovno-vzdelávacími potrebami prostredníctvom digitálnych technológií; * vytvárať vlastné digitálne didaktické prostriedky so zámerom zefektívnenia výučby; * mať praktické skúsenosti s využívaním vhodných digitálnych didaktických prostriedkov, vlastných didaktických pomôcok a elektronických učebných zdrojov v súlade s cieľmi vyučovania; * inovovať (vyhľadávať, overovať, implementovať) vlastný súbor metód a digitálnych didaktických nástrojov podporujúcich aktívne učenie sa žiakov vrátane žiakov so špeciálnymi výchovno-vzdelávacími potrebami, v súlade s cieľmi a učivom;   vytvárať projekty vyučovacích jednotiek s podporou digitálnych didaktických prostriedkov v súlade s tematickým výchovno-vzdelávacím plánom;   * využívať aktivitu a tvorivosť žiakov pri realizácii vyučovacej hodiny v kontexte efektívneho nasadzovania didakticko-technologických prostriedkov; * v rámci využívania adekvátnych digitálnych didaktických prostriedkov navrhnúť k cieľom a obsahu učiva atraktívne učebné aktivity, úlohy pre deti a kritériá úspešnosti dieťaťa v riešení úloh; * s podporou digitálnych didaktických pomôcok a techniky efektívne organizovať a riadiť výchovno-vzdelávaciu činnosť s akcentom na aktívne (zážitkové, skúsenostné) učenie sa detí; * s podporou digitálnych didaktických pomôcok a techniky realizovať účinnú stratégiu edukácie detí so špeciálnymi výchovno-vzdelávacími potrebami; * vyberať a efektívne využívať učebné zdroje a digitálne didaktické pomôcky a prispôsobovať ich výber rozvojovej úrovni a učebným možnostiam detí; * používať rôzne druhy, formy a spoľahlivé digitálne nástroje hodnotenia výchovno-vzdelávacej činnosti; * na základe pedagogickej reflexie uskutočniť prípadné korekcie naprojektovanej výchovno-vzdelávacej činnosti. | | |
| **Opatrenia na zabezpečenie kvality** | **Požiadavky na pedagogického zamestnanca a odborného zamestnanca pri zaradení na vzdelávanie** | Program aktualizačného vzdelávania je určený pre kategórie pedagogických zamestnancov učiteľ (v podkategórii učiteľ materskej školy; učiteľ prvého stupňa základnej školy; učiteľ druhého stupňa základnej školy; učiteľ strednej školy; učiteľ základnej umeleckej školy; učiteľ jazykovej školy), vychovávateľ, pedagogický asistent, školský špeciálny pedagóg a majster odbornej výchovy, ktorí spĺňajú kvalifikačné predpoklady na výkon pracovnej činnosti v príslušnej kategórii a podkategórii v súlade s § 10 zákona č. 138/2019 Z. z.  Požadovanými zručnosťami uchádzača pre jeho zaradenie a úspešné absolvovanie aktualizačného vzdelávacieho programu v rámci profesijného rozvoja sú:   * základná obsluha osobného počítača (notebook, desktopové prevedenie) pod platformou operačného systému Windows, základná konfigurácia operačného systému Microsoft Windows 10, respektíve vyššej edície; * prehľad o hierarchickom usporiadaní súborov, priečinkov/podpriečinkov a softvérových aplikácií v systéme Microsoft Windows; * spustenie softvérovej aplikácie pod platformou operačného systému Windows, ukončenie práce s danou aplikáciou; * práca s externým pamäťovým médiom – otvorenie, uloženie a prenos súborov; * práca v prostredí softvérovej aplikácie Microsoft Word a Microsoft Excel na základnej užívateľskej úrovni (tvorba jednoduchých dokumentov využiteľných v intenciách vlastnej pedagogickej činnosti). | |
| **Personálne zabezpečenie vzdelávania a požiadavky poskytovateľa na odbornosť personálneho zabezpečenia** | doc. PaedDr. Ján Záhorec, PhD.  Univerzita Komenského v Bratislave, Pedagogická fakulta, Katedra pedagogiky, Račianska 59, 813 34 Bratislava, Slovenská republika  Odborný garant aktualizačného vzdelávania spĺňa kvalifikačné predpoklady vzdelania a podmienky v zmysle zákona (§ 57 ods. 5 zákona č. 138/2019 Z. z.).  Lektormi programu aktualizačného vzdelávania budú pedagogickí a odborní zamestnanci s vysokoškolským vzdelaním minimálne druhého stupňa a externí spolupracovníci, ktorí spĺňajú kvalifikačné požiadavky a majú odborné predpoklady v danej oblasti uvedeného obsahu vzdelávania. | |
| **Materiálne, technické a informačné zabezpečenie vzdelávania** | Náklady spojené s materiálnym a technicko-informačným zabezpečením zabezpečuje organizácia realizujúca vzdelávania.  Pre bezproblémovú realizáciu vzdelávania je potrebné školou/školským zariadením konkrétne zabezpečiť:   * učebňu výpočtovej techniky s vybavením: počítače pre účastníkov vzdelávania (notebook, resp. desktopové prevedenie) s nainštalovaným balíkom Microsoft Office 2016, resp. vyššie edície s akcentom na aplikáciu *Microsoft Sway*; pripojenie na internet; dataprojektor; interaktívny displej resp. interaktívna tabuľa; * školskú učebňu/triedu s pripojením na internet; interaktívna tabuľa/displej; dataprojektor v prípade, že si účastníci vzdelávania zabezpečia vlastné notebooky; * Základný študijný text k vzdelávaciemu obsahu bude účastníkom aktualizačného vzdelávania sprístupnený v digitálnej forme od lektora.   Cestovné náklady účastníka vzdelávania hradí vysielajúca organizácia, respektíve účastník sám. | |
| **Podmienky ukončenia vzdelávania** | Požiadavky na ukončenie aktualizačného vzdelávacieho programu:   * osobná účasť najmenej 80 % z celkového rozsahu 20 hodín prezenčnej formy vzdelávania; * spracovanie čiastkových výstupov podľa zadania lektora zo všetkých troch tematických celkov a ich odovzdanie v elektronickej podobe v stanovenej lehote.   **Zameranie dištančných úloh k tematickému celku č. 1:**  V rámci dištančnej úlohy účastník aktualizačného vzdelávania vytvorí prostredníctvom cloudovej platformy Prezi Present originálnu a pre cieľovú skupinu žiakov/detí vizuálne pútavú prezentáciu vzdelávacieho obsahu podľa vlastného uváženia pre vyučovací predmet na ZŠ/SŠ v kontexte svojho aprobačného zamerania, resp. vzdelávacieho obsahu v intenciách kurikula predprimárnej edukácie, resp. vybranej záujmovej aktivity žiakov v rámci ŠKD. Prezentácia bude koncipovaná v rozsahu najmenej 30 prezentačných pohľadov (= tém na najvyššej hierarchickej úrovni, podtém na nižších hierarchických úrovniach a stránok štruktúry zásobník) do minimálnej hierarchickej hĺbky vnorenia tri. Prezentáciu je potrebné vytvoriť s potenciálnou možnosťou jej využitia vo svojej vlastnej pedagogickej činnosti cieľovej skupiny žiakov, vrátane žiakov so špeciálnymi výchovno-vzdelávacími potrebami.  **Zameranie dištančnej úlohy k tematickému celku č. 2:**  V rámci dištančnej časti účastník aktualizačného vzdelávania vytvorí prostredníctvom cloudovej platformy Prezi Video autorsky navrhnutú videoprezentáciu vzdelávacieho obsahu podľa vlastného uváženia pre vyučovací predmet na ZŠ/SŠ v kontexte svojho aprobačného zamerania, resp. vzdelávacieho obsahu v intenciách kurikula predprimárnej edukácie, resp. vybranej záujmovej aktivity žiakov v rámci ŠKD. Videoprezentácia bude koncipovaná v rozsahu najmenej 20 prezentačných pohľadov. Pri koncipovaní dištančnej úlohy budú aplikované nástroje a funkcie prostredia aplikácie Prezi Video v intenciách náročnosti vysvetľovanej problematiky v rámci prezenčného vzdelávania.  **Zameranie dištančnej úlohy k tematickému celku č. 3:**  V rámci dištančnej časti účastník aktualizačného vzdelávania vytvorí prostredníctvom cloudovej platformy Microsoft Sway obsahovo originálnu a pre cieľovú skupinu žiakov vizuálne pútavú prezentáciu vzdelávacieho obsahu podľa vlastného uváženia pre vyučovací predmet na ZŠ/SŠ v kontexte svojho aprobačného zamerania, resp. vzdelávacieho obsahu v intenciách kurikula predprimárnej edukácie, resp. vybranej záujmovej aktivity žiakov v rámci ŠKD. Cieľom prezentácie, ktorú budú účastníci vzdelávania realizovať je poňať ju celú multimediálne a súčasne pre cieľovú skupinu žiakov/detí MŠ po obsahovej stránke atraktívne. Rozsah prezentácie v Microsoft Sway musí pozostávať s najmenej 25 prezentačných pohľadov – kariet s predmetným obsahom. Pre organizáciu prezentácie sa odporúča jej rozloženie do sekcií, podsekcií a vrstiev s cieľom zvýšenia prehľadnosti prezentovanej problematiky pre žiaka/dieťa MŠ. | |
| **Autor programu** | doc. PaedDr. Ján Záhorec, PhD. | | |
| **Schválil** | Mgr. Adriana Žiačková | | |
| **Odtlačok pečiatky poskytovateľa a podpis štatutárneho zástupcu poskytovateľa** |  | | |